સૌપ્રથમ વાત કરીએ વલસાડ જીલ્લાની તો, ધરમપુર નજીક ટ્રક અને કાર વચ્ચે ગમખ્વાર અકસ્માત સર્જાયો છે. આ અક્માત એટલો જબરદસ્ત હતો કે, કારના ફૂરચેફૂરચા ઉડી ગયા, અને ત્રણ લોકોના ઘટના સ્થળ પર જ મોત થયા. આ ઘટનામાં બે લોકોને ગંભીર ઈજા પણ થવા પામી છે. જેમને નજીકની હોસ્પિટલમાં સારવાર માટે ખસેડવામાં આવ્યા છે. પ્રાપ્ત માહિતી અનુસાર, ત્રણ મૃતકો તથા ઈજાગ્રસ્ત તમામ લોકો સાવરમાળા ગામના એક જ પરિવારના સભ્યો હતો. નવા વર્ષે જ એક જ પરિવારના ત્રણ લોકો મોતને ભેટતા પરિવારમાં શોકનું મોજુ ફરીવળ્યું છે.